Die Here sal voorsien - Beth-Haran Ministries
Ons as gelowiges word hoeveel keer beproef. Jy verloor jou werk, verhouding wat op breek, huwelik wat op 'n egskeiding uit loop. Verkeerde besluite wat jy neem en jy verloor alles. Jy sit met jou hande in jou hare, jy weet nie hoe die dag van more gaan lyk, jy weet nie meer watter kant toe nie.
Almal ken die verhaal van Moses wat met die volk vir 40jaar deur die woestyn getrek het. Die Here wou eers dat die volk Hom leer ken het. Ek glo daar het vele vrae by hulle op gekom soos: Waarom moet ons deur die woestyn? Waarom moet ons so swaar kry? Waarom kon ons nie gebly het waar ons was? Waarom kon die Here ons nie dadelik na die beloofte land gevat het? Kom die vrae nie maar by ons ook op as dinge donker lyk om ons.
Maar die Here wou kyk hoe sterk is hul geloof in Hom. Die Here is genadig en gee elke keer uitkoms.
Eksodus 13 v 21.
Die Here het bedags met 'n wolkolom voor hulle uit gegaan om vir hulle die pad te wys en snags met 'n vuurkolom om vir hulle lig te verskaf, sodat hulle dag en nag kon trek.
Moenie gelei word deur dinge wat jou skade laat lei nie. Elke keer as jy verkeerde besluite maak en dinge werk nie uit word God geblameer. Maar hoekom en waarom God werk dinge nie vir my uit nie? Jy word gelei deur emosies, gedryf deur pyn, mal gemaak deur jaloesie. Loop met haat in jou hart rond oor wat ander aan jou gedoen het in jou kinder jare en as groot mens.
God is altyd daar in moeilike tye. God wil jou lei met die Heilige Gees. Vra jou self die vraag af; Is jy bereid om gelei te word met die Heilige Gees?
Eksodus 16 v 4.
Toe het die Here vir Moses gesê; "let nou mooi op. Ek sal elke keer vir julle kos uit die Hemel laat reen. Dan moet die volk elke dag gaan en die dag se voorraad optel. So sal Ek toets of hulle my opdrag wil na kom of nie.
Die Here sal voorsien aan jou daaglikse brood. Maak die keuse om deur die Heilige Gees gelei te word. Bly standvastig in jou geloof. Hy weet wat jy wanneer nodig het. Gaan in gebed en hou die lyn na God oop in gebed en Hy sal voorsien, fisies en geestelik.
As jy Jesus het, het jy genoeg. Jesus moet jou voedings bron wees. Jy moet elke dag genoeg vat van Jesus. Heer, U is my alles. Al jou omstandighede sal verander. Dit is deur God se goedheid dat jy 'n werk het, kos, kar, gesondheid, 'n dak oor jou kop, klere om aan te trek en nog vele meer. Vind jou geluk by die voete van Jesus.
Eksodus 16 v 8.
Verder het Moses gesê; As die Here vanaand vir julle vleis gee en more oggend oorgenoeg kos om tee et, sal julle besef Hy het julle verset teen Hom opgemerk. Dit was nie teen ons nie, maar teen die Here dat julle, julle verset het.
Vertrou God met jou voorsiening. Hy weet wat jy nodig het. Die mensdom is nooit tevrede met wat hy het. Soek altyd meer en beter as wat die ou langs hom het. Die dag as jy dit kry dan skuif jy God weg. As die pawpaw die fan tref dan is dit weer die vraag wat eerste oor jou lippe kom; "Maar waarom God?"
Soek Jesus op, maak dit deel van jou lewe. In slegte en goeie tye en God sal aan jou in oorvloed voorsien. Fokus op wat jy het, God is meer as genoeg. God sal jou nooit verlaat nie. Hy sal in al jou omstandighede voorsien. God sal jou deur dra waardeur jy ook al mag gaan, deur elke storm en gevaar. Bid opreg tot God en met jou geloof sal jy Hom vind. Jesus sal jou nooit alleen los.
Hemelse Vader, dankie dat U die brood van die lewe is. Laat my nie hunker na dinge wat sal verwoesting saai in my lewe. Laat my soek na Jesus, laat Jesus die GPS van my lewe wees. Dankie vir U genade gawes wat U in oorvloed in my lewe bewys. Dankie Vader dat U voorsien in dit wat ek nodig het. Blok alle negatiewiteit en vul my met die Heilige Gees. Maak my rustig sodat ek die leiding van die Heilige Gees kan hoor en kan volg. Vader help my om U liefde hier in my kan oor gee aan ander.